Ministru kabineta noteikumu projekta

„Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un

**Profesiju klasifikatora lietošanas un aktualizēšanas kārtību””**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Profesiju klasifikators ir apstiprināts ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” (turpmāk - MK noteikumi Nr.461).Saskaņā ar MK noteikumu Nr.461 18.punktu Labklājības ministrijai katru gadu ir jāsagatavo grozījumi MK noteikumos, kuros apkopoti priekšlikumi par Profesiju klasifikatora aktualizēšanu, kas iesniegti Labklājības ministrijā no 2015.gada 1.maija līdz 2015.gada 1.oktobrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesiju klasifikators ir valsts vienotās ekonomiskās informācijas klasifikācijas sistēmas sastāvdaļa, un tas veidots, adaptējot Starptautisko standartizēto profesiju klasifikāciju „International Standard Classification of Occupations (ISCO-08)” (turpmāk – ISCO-08).Lai saskaņotu MK noteikumus Nr.461 ar citiem normatīvajiem aktiem, kā arī ņemot vērā institūciju iesniegtos priekšlikumus, noteikumos nepieciešami šādi grozījumi:1) Lai saskaņotu noteikumus ar Komerclikumu, kurā iekļauts amats „Padomes priekšsēdētājs” un amats „Padomes priekšsēdētāja vietnieks”, un Profesiju klasifikatorā iekļautam amatam „Komisijas vadītājs/ priekšsēdētājs” noteikt šo vadītāju vietnieku amatus, kuri nepieciešami komersantiem, Profesiju klasifikatorā ir jāiekļauj šie iztrūkstošie amati komercdarbības veikšanai;2) Saskaņā ar Izglītības un zinātnes ministrijas iekļaušanai Profesiju klasifikatorā pieteikto profesijas standartu „Valsts policijas jaunākais virsnieks” Profesiju klasifikators ir jāpapildina ar jauniem amatiem: „Rotas komandiera vietnieks (iekšlietu jomā)”, „Vada komandiera vietnieks (iekšlietu jomā)” un „Vada komandieris (iekšlietu jomā)”.3) Profesiju klasifikatorā ir iekļauts amats „Produktu grupas vadītājs” un komersantiem nepieciešams šī amata asistents, tāpēc Profesiju klasifikators ir jāpapildina ar šī vadītāja asistenta amatu.4) Saskaņā ar Valsts izglītības satura centra iekļaušanai Profesiju klasifikatorā pieteikto profesijas standartu „Būvkonstrukciju montētājs” Profesiju klasifikators ir jāpapildina ar jaunām šīs profesijas specializācijām: „Metāla būvkonstrukciju montētājs”, „Dzelzsbetona būvkonstrukciju montētājs”, „Stikloto būvkonstrukciju montētājs” un „Koka būvkonstrukciju montētājs”.5) Saskaņā ar SIA „Baltic Candles Ltd” iesniegto priekšlikumu Profesiju klasifikatora aktualizēšanai, Profesiju klasifikators ir jāpapildina ar profesiju „Sveču ražošanas iekārtas operators”.6) Saskaņā ar kafijas (arī citu dzērienu un pārtikas) automātu servisa profesionālo darbību un atbilstoši ISCO-08 klasifikācijai Profesiju klasifikatora 9623 atsevišķā grupa „Skaitītāju nolasītāji un pārdošanas automātu naudas savācēji” ir jāpapildina ar profesiju „Dzērienu un pārtikas automātu apkalpotājs”, nosakot arī profesionālās darbības pamatuzdevumus.7) Saskaņā ar Latvijas Republikas Ministru Padomes lēmumu Nr.104 „Par izdienas pensijām” un SIA „LDZ CARGO” pieprasījumu nepieciešams iekļaut Profesiju klasifikatorā profesiju „Ritošā sastāva remontatslēdznieks”.8) Saskaņā ar. Ministru kabineta 16.06.2015. noteikumiem Nr.313 „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma „Deinstitucionalizācija” īstenošanas noteikumi”, kas paredz sociālā mentora piesaisti personām ar garīga rakstura traucējumiem, kas izteikušas vēlmi pāriet no dzīves sociālās aprūpes institūcijā uz dzīvi sabiedrībā un 2015.gada 29.septembrī MK konceptuāli atbalstītais “Indikatīvais rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā”, kas paredz individuālā konsultanta/mentora piesaisti katram bēglim/ģimenei, Profesiju klasifikators ir jāpapildina ar profesiju „Sociālais mentors”, nosakot arī profesionālās darbības pamatuzdevumus.9) Pēc Saeimas Kancelejas (tagad Saeimas Administrācija) priekšlikuma saskaņā ar plānotajām Saeimas struktūras izmaiņām Profesiju klasifikators ir jāpapildina ar amatiem „Saeimas Administrācijas ģenerālsekretārs”, „Bibliotēkas vadītājs”, „Diplomātiskā protokola struktūrvienības vadītājs”, „Diplomātiskā protokola struktūrvienības vadītāja vietnieks”, „Saeimas struktūrvienības juridiskais padomnieks” un „Dokumentu pavairošanas tehnikas operators” un šo amatu profesionālās darbības pamatuzdevumiem.10) Lai saskaņotu Valsts informācijas sistēmu likuma 15.panta „Valsts informācijas sistēmas drošības pārvaldnieks” redakciju Profesiju klasifikatorā ir jāiekļauj profesija „Informācijas sistēmas drošības pārvaldnieks”.11) Saskaņā ar SIA „BBAC Ltd” iesniegtajiem priekšlikumiem Profesiju klasifikatora aktualizēšanai, Profesiju klasifikators ir jāpapildina ar profesiju „Pretradiācijas aizsardzības speciālists” un profesiju „Kontroles sistēmu mehāniķis”.**Grozījumu Profesiju klasifikatorā pamatojums:**1. Saskaņā ar Ministru kabineta noteikumu Nr.461 17.punktu Profesiju klasifikatoru aktualizē pēc nepieciešamības, **bet ne retāk kā divas reizes gadā.** Publisko tiesību subjekti priekšlikumus par klasifikatora aktualizēšanu iesniedz Labklājības ministrijā. Tādējādi visi Labklājības ministrijai iesniegtie priekšlikumi Profesiju klasifikatora aktualizēšanai ir nepieciešami darba devējiem, lai veiktu savu profesionālo darbību, legalizētu savu darbinieku amatus, piešķirot profesijas kodu un sniedzot šo informāciju par darbiniekiem Valsts ieņēmumu dienestā.Kā pamatojumu par nepieciešamās profesijas (amata, aroda, specializācijas) iekļaušanu Profesiju klasifikatorā darba devēji iesniedz amata aprakstu, sertifikātu, profesijas standartu vai citu dokumentu, kas pierāda, ka šāda profesija (amats, arods, specializācija) eksistē darba tirgū un to nepieciešams legalizēt (piešķirt kodu).2. Nepieciešamība papildināt Profesiju klasifikatora atsevišķo grupu „4415 Arhivēšanas un kopēšanas darbu darbinieki” ar amatu „Dokumentu pavairošanas tehnikas OPERATORS” Saeimas Kanceleja (tagad Saeimas Administrācija) pamato ar to, ka **minētā amata pamatuzdevumi ir plašāki un komplicētāki, salīdzinājumā ar attiecīgajā profesiju grupā iekļauto amatu pamatuzdevumiem**, tai skaitā „kopētāja” amata uzdevumiem. Proti, Dokumentu pavairošanas tehnikas operatora amata būtiskākā atšķirība ir tā, ka bez dokumentu kopēšanas, pavairošanas, digitalizēšanas, iesiešanas, iešūšanas, uzskaites un skenēšanas būtisku (apmēram 35%) amata pienākumu daļu sastāda dokumentu saglabāšana dažādos informācijas nesējos, kopēšanas aparatūras tehniskās apkopes plānošana un koordinēšana, remontu un rezerves daļu iegādes administrēšana iestādē, kā arī pienākums patstāvīgi novērst iestādes kopēšanas tehnikas bojājumus.Ņemot vērā to, ka norādītie amata papildu uzdevumi **ir ar lielāku sarežģītību un, līdz ar to, palielina amata vērtību**, amatu „Dokumentu pavairošanas tehnikas OPERATORS” nevar pielīdzināt Profesiju klasifikatora grupā „4415 Arhivēšanas un kopēšanas darbu darbinieki” šobrīd iekļautajiem amatiem, tai skaitā „kopētāja” (profesiju kods 4415 02) amatam.3. Profesiju klasifikatorā iekļautie vadītāju vietnieku amati ar atsevišķu kodu no vadītāju amatu kodiem ir nepieciešami darba devējiem, jo šie amati ir specifiski (tikai vienā jomā vai vienā institūcijā eksistējoši) un tie veic dažādas funkcijas, kā arī MK noteikumi Nr.461 neaizliedz izveidot šādus amatus, ja tas nepieciešams darba devējiem savas profesionālās darbības veikšanai.4. MK noteikumi Nr.461 nav saistīti ar Ministru kabineta 2010. gada 30. novembra noteikumiem Nr. 1075 "Valsts un pašvaldību institūciju amatu katalogs", jo tiem ir dažādi mērķi un to saturs ir atšķirīgs. Ministru kabineta 2010. gada 30. novembra noteikumos Nr. 1075 „Valsts un pašvaldību institūciju amatu katalogs” ir iekļauti amatu funkcijas, bet nav iekļauti amatu nosaukumi atbilstoši veicamajām funkcijām, tāpēc Amatu katalogs atšķiras no Profesiju klasifikatora (kas ir profesiju, amatu, arodu, specializāciju saraksts).Daudzi darba tirgū eksistējoši amati nav jauni, bet Profesiju klasifikatorā tie nav iekļauti (nav legalizēti, jo tiem nav piešķirts kods) un tāpēc Labklājības ministrija atbalsta šādu darba devēju iniciatīvu, sniedzot priekšlikumus Profesiju klasifikatora aktualizēšanai, lai legalizētu savus amatus un profesijas nevis pielīdzinātu tos citām profesijām (amatiem) ar atšķirīgām funkcijām, kā arī, lai šīs profesijas (amati) tiktu iekļauti attiecīgā (pareizā) Profesiju klasifikatora atsevišķā grupā un pēc tam būtu pareizi saskaitīti.5. Nepieciešamība papildināt Profesiju klasifikatora atsevišķo grupu „1213 Politikas un plānošanas vadītāji” ar amatu „Diplomātiskā protokola struktūrvienības vadītājs” Saeimas Kanceleja (tagad Saeimas Administrācija) pamato ar to, ka Profesiju klasifikatorā šobrīd **nav iekļauta profesija jeb amats**, kura nosaukums un pamatuzdevumi (attiecīgi - profesijas kods) piemērojami Saeimas protokola nodaļas vadītāja amatam.Saeimas protokola nodaļas vadītāja amatam, kas klasificēts saskaņā ar Saeimas Prezidija apstiprinātu Saeimas Administrācijas un citu Saeimas struktūrvienību amatu katalogu, nevar tikt piemērots tāds pats profesijas kods kā Ministru kabineta 2010.gada 30.novembra noteikumu Nr.1075 „Valsts un pašvaldību institūciju amatu katalogs” (turpmāk – Valsts pārvaldes amatu katalogs) 7.amatu saimes, IV B līmeņa amatam, kas „vada diplomātiskā protokola struktūrvienību”, t.i., nevar tikt piemērots profesijas kods „1112 25 Valsts protokola VADĪTĀJS”, jo:1. Saeimas Protokola nodaļas vadītāja amata pienākumi būtiski atšķiras no Valsts pārvaldes amatu kataloga 7.amatu saimes, IV B līmeņa amatam noteiktajiem. Saeimas Protokola nodaļas vadītājs nodrošina Saeimas Prezidija apstiprināta Latvijas Republikas Saeimas iekšējā protokola realizēšanu Saeimā, nevis Valsts protokola, kuram ir atsevišķs regulējums, realizēšanu. Turklāt Saeimas Protokola nodaļas vadītājs, salīdzinājumā ar Valsts protokola vadītāju, nepilda diplomātisko un konsulāro dienestu atbilstoši Diplomātiskā un konsulārā dienesta likumam;
2. Saeimas Protokola nodaļas vadītāja amata prasības un amata statuss būtiski atšķiras no Valsts protokola vadītāja amata prasībām un noteiktā statusa. Proti, saskaņā Diplomātiskā un konsulārā dienesta likumu Valsts protokola vadītāja amatam ir nepieciešams diplomātiskais rangs, savukārt Saeimas protokola nodaļas vadītājam šāda prasība nav noteikta.

Ņemot vērā iepriekš minēto, Saeimas Kancelejas (tagad Saeimas Administrācija) uzskata, ka Saeimas Protokola nodaļas vadītājam būtu piemērojams Profesiju klasifikatora atsevišķās grupas „112 Valsts augstākās amatpersonas” profesijas kods „1112 25 Valsts protokola vadītājs”.Pamatojoties uz to, ka Profesiju klasifikatorā nav iekļauta profesija jeb amats, kura nosaukums un pamatuzdevumi piemērojami Saeimas protokola nodaļas vadītājam, kā arī, ņemot vērā to, ka Saeimas jeb parlamenta protokola funkcijas nodrošināšana ir arī citu valstu parlamentu administrāciju kompetencē un tai ir ilglaicīgs raksturs, Saeimas Kancelejas (tagad Saeimas Administrācija) ieskatā priekšlikums papildināt Profesiju klasifikatoru ar amatu „Diplomātiskā protokola struktūrvienības vadītājs” ir pamatots.6. Saskaņā ar Centrālās statistikas pārvaldes (CSP) sniegto informāciju darbaspēka uzskaite pa profesijām tiek veikta izlases apsekojuma veidā, kur tiek saskaitītas profesijas (amati) vienas Profesiju klasifikatorā iekļautās atsevišķās grupas ietvaros. Publicēta ir tikai informācija par profesiju pamatgrupām, bet profesijas pa atsevišķām grupām tiek analizētas Ekonomikas ministrijā darba tirgus īstermiņa un ilgtermiņa prognozēšanai.EUROSTAT CSP sniedz informācija vienu reizi četros gados par Profesiju klasifikatora profesijām (koda (mazo grupu) 3 zīmju ietvaros) no darba samaksas struktūras apsekojuma un vienu reizi gadā par aizņemtām un brīvām darba vietām pa profesiju pamatgrupām (koda 1 zīmju ietvaros).7. Profesiju standartus izstrādā, saskaņo un apstiprina saskaņā ar Ministru kabineta 2007.gada 27.februāra noteikumiem Nr.149 „Profesiju standartu izstrādes kārtība”. Profesiju standartu izstrādes koordinatori ir Izglītības un zinātnes ministrija attiecībā uz 5. un 4.profesionālās kvalifikācijas līmeņa profesijām un Valsts izglītības satura centrs attiecībā uz 3., 2. un 1.profesionālās kvalifikācijas līmeņa profesijām.Profesijas standarta projekta saturu (nepieciešamajām kompetencēm, prasmēm un zināšanām) saskaņo Profesionālās izglītības un nodarbinātības trīspusējās sadarbības apakšpadome (PINTSA).Pēc saskaņošanas PINTSA sēdē (darba devēju, darba ņēmēju pārstāvjiem, izglītības iestādēm un ar valsts institūcijām) Izglītības un zinātnes ministrija vai Valsts izglītības satura centrs nosūta Labklājības ministrijai priekšlikumu par Profesiju klasifikatora aktualizēšanu un pievieno PINTSA sēdes protokolu, ekspertu atzinumus un saskaņotā profesijas standarta projektu. Lai profesijas standartam būtu juridisks spēks, Labklājības ministrija izstrādā grozījumus MK noteikumos Nr.461 un iekļauj to 2.pielikumā „Profesiju standarti”.8. Ministru kabineta noteikumu projekts nav pretrunā ar 15.05.2015. likumu „Grozījumi Profesionālās izglītības likumā”, jo šī likuma pārejas noteikumu 22.punkts paredz, ka Ministru kabineta 2007.gada 27.februāra noteikumi Nr.149 „Profesiju standartu izstrādes kārtība” ir spēkā līdz 2015.gada 31.decembrim. Pēc šīs spēkā esošās kārtības Labklājības ministrijai ir jāiekļauj profesiju standarti Profesiju klasifikatorā.Labklājības ministrija plāno šo projektu virzīt uz Ministru kabinetu kā steidzamu, lai projekts Ministru kabinetā tiktu apstiprināts līdz 2015.gada 31decembrim.Profesiju standarti ir nepieciešami izglītības iestādēm, lai uz to pamata izstrādātu profesionālās izglītības programmas un veiktu savu profesionālo darbību.9. Saskaņā ar 04.06.2015. Statistikas likumu 2016.gadā Labklājības ministrija izstrādās jaunus Ministru kabineta noteikumus, bet šajā noteikumu projektā tiek izkļauts noteikumu izdošanas pamats - likums „Valsts statistikas likuma” 7.1 pantu”.**Priekšlikumi par profesiju standartiem:****Izglītības un zinātnes ministrija** iesniedza Labklājības ministrijai priekšlikumu par Profesiju klasifikatora aktualizēšanu, pievienojot sešus profesiju standartu projektus:1) profesijas „**Valsts policijas vecākais virsnieks**” standarta projekts (pieteicējs ir Iekšlietu ministrijas Valsts policija), kas saskaņots PINTSA 2015.gada 20.maija sēdē (protokols Nr.3), ņemot vērā pozitīvos ekspertu atzinumus no Iekšlietu ministrijas, Drošības policijas, Rīgas Pašvaldības policijas, Rīgas brīvostas pārvaldes ostas policijas, Latvijas Iekšlietu darbinieku arodbiedrības un Latvijas Apvienoto policistu arodbiedrības;2) profesijas „**Valsts policijas jaunākais virsnieks**” standarta projekts (pieteicējs ir Iekšlietu ministrijas Valsts policija), kas saskaņots PINTSA 2015.gada 20.maija sēdē (protokols Nr.3), ņemot vērā pozitīvos ekspertu atzinumus no Iekšlietu ministrijas, Drošības policijas, Rīgas Pašvaldības policijas, Rīgas brīvostas pārvaldes ostas policijas, Latvijas Iekšlietu darbinieku arodbiedrības un Latvijas Apvienoto policistu arodbiedrības;3) profesijas „**Autoapkopes speciālists**” standarta projekts (pieteicējs ir Profesionālās izglītības kompetences centrs «Rīgas Tehniskā koledža» (RTK)), kas saskaņots PINTSA 2015.gada 20.maija sēdē (protokols Nr.3), ņemot vērā pozitīvos ekspertu atzinumus no Ekonomikas ministrijas, Metālapstrādes, mašīnbūves un mašīnzinību nozares ekspertu padomes, Mašīnbūves un metālapstrādes rūpniecības asociācijas un Auto asociācijas;4) profesijas „**Rasētājs dizainers**” standarta projekts (pieteicējs ir Rīgas Tehniskā universitāte), kas saskaņots PINTSA 2015.gada 26.augusta sēdē (protokols Nr.5), ņemot vērā pozitīvos ekspertu atzinumus no Labklājības ministrijas, Mašīnbūves un metālapstrādes rūpniecības uzņēmēju asociācijas, Metālapstrādes, mašīnbūves un mašīnzinību nozaru ekspertu padomes.5) profesijas „**Sociālais rehabilitētājs**” standarta projekts (pieteicējs ir Latvijas Universitātes aģentūra „Latvijas Universitātes P.Stradiņa medicīnas koledža”), kas saskaņots PINTSA 2015.gada 26.augusta sēdē (protokols Nr.5), ņemot vērā pozitīvos ekspertu atzinumus no Labklājības ministrijas, Latvijas veselības un sociālas aprūpes darbinieku arodbiedrības.6) profesijas „**Diriģents**” standarta projekts (pieteicējs ir Jāzepa Vītola Latvijas Mūzikas akadēmija), kas saskaņots PINTSA 2015.gada 23.septembra sēdē (protokols Nr.7), ņemot vērā pozitīvos ekspertu atzinumus no Kultūras ministrijas un VSIA "Latvijas Nacionālā simfoniskā orķestra" valdes.No MK noteikumu Nr.461 2.pielikuma „Profesiju standarti” ir jāsvītro standarts „1.32. Mežsaimniecības inženiera profesijas standarts”, jo ir apstiprināts jauns standarts „1.97. Mežsaimniecības inženiera profesijas standarts”, un pašreiz abi standarti dublējas.**Valsts izglītības satura centrs** iesniedza Labklājības ministrijai priekšlikumu par Profesiju klasifikatora aktualizēšanu, pievienojot sešus profesiju standartu projektus:1) profesijas „**Bibliotekārs**” standarta projekts (pieteicējs ir Valsts izglītības satura centrs), kas saskaņoti PINTSA 2015.gada 20.maija sēdē (protokols Nr.3), ņemot vērā pozitīvos ekspertu atzinumus no Kultūras ministrijas, Latvijas Kultūras darbinieku arodbiedrību federācijas, Latvijas Grāmatizdevēju asociācijas un Latvijas Pašvaldību savienības;2) profesijas „**Būvkonstrukciju montētājs**” standarta projekts (pieteicējs ir Valsts izglītības satura centrs), kas saskaņoti PINTSA 2015.gada 17.jūnija sēdē (protokols Nr.4), ņemot vērā pozitīvos ekspertu atzinumus no Ekonomikas ministrijas, Būvniecības nozares ekspertu padomes, Latvijas Būvnieku asociācijas un biedrības „Būvniecības Attīstības Stratēģiskā Partnerība”;3) profesijas „**Rūpniecisko iekārtu mehāniķis**” standarta projekts (pieteicējs ir Valsts izglītības satura centrs), kas saskaņoti PINTSA 2015.gada 20.maija sēdē (protokols Nr.3), ņemot vērā pozitīvos ekspertu atzinumus no Ekonomikas ministrijas, Latvijas Kokapstrādes uzņēmēju un eksportētāju asociācijas, biedrības „Latvijas Poligrāfijas uzņēmumu asociācija”, Metālapstrādes, mašīnbūves un mašīnzinību nozares ekspertu padomes, Mašīnbūves un metālapstrādes rūpniecības asociācijas, Latvijas Pārtikas uzņēmumu federācijas un Vieglās rūpniecības uzņēmumu asociācijas;4) profesijas „**Valsts policijas jaunākais inspektors**” standarta projekts (pieteicējs ir Iekšlietu ministrijas Valsts policija), kas saskaņots PINTSA 2015.gada 20.maija sēdē (protokols Nr.3), ņemot vērā pozitīvos ekspertu atzinumus no Iekšlietu ministrijas, Latvijas Iekšlietu darbinieku arodbiedrības un Latvijas Apvienoto policistu arodbiedrības;5) profesijas „**SPA speciālists**” jaunais (aktualizētais) standarta projekts, kas aizstās esošo standartu (pieteicējs ir Valsts izglītības satura centrs), kas saskaņots PINTSA 2015.gada 20.maija sēdē (protokols Nr.3), ņemot vērā pozitīvos ekspertu atzinumus no Veselības ministrijas, Tūrisma un skaistumkopšanas Nozaru ekspertu padomes un Latvijas Skaistumkopšanas speciālistu asociācijas;6) profesijas „**Deju kolektīva repetitors**” standarta projekts (pieteicējs ir Alfrēda Kalniņa Cēsu mūzikas vidusskola), kas saskaņots PINTSA 2015.gada 26.augusta sēdē (protokols Nr.4), ņemot vērā pozitīvos ekspertu atzinumus no Kultūras ministrijas.2016.gadā profesiju standarti vairs netiks iekļauti Profesiju klasifikatorā un tāpēc, lai turpmāk profesiju standartiem būtu juridisks spēks, Izglītības un zinātnes ministrija 2016.gada sākumā izstrādās grozījumus Profesionālās izglītības likumā, paredzot deleģējumu Ministru kabinetam noteikt profesiju standartus un nozares kvalifikāciju struktūru.Ministru kabineta noteikumu projekta „Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”” (turpmāk – noteikumu projekts) mērķis ir aktualizēt Profesiju klasifikatoru.**Saistībā ar iepriekšminēto noteikumu projektā:**1) MK noteikumu Nr.461 1.pielikums „Profesiju klasifikators” tiek papildināts ar institūciju iesniegtajiem priekšlikumiem un papildināts ar nepieciešamajiem amatiem, lai saskaņotu normatīvo aktu ar Komerclikumu, Latvijas Republikas Ministru Padomes lēmumu Nr.104 „Par izdienas pensijām” un Ministru kabineta noteikumiem Nr.313 „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma „Deinstitucionalizācija” īstenošanas noteikumi”;2) MK noteikumu Nr.461 2.pielikums „Profesiju standarti” tiek papildināts ar iesniegtajiem 12 profesiju standartu projektiem**,** un saistībā ar to MK noteikumu 1.pielikumā „Profesiju klasifikators” tiek iekļautas profesijas, kas līdz šim nebija Profesiju klasifikatorā;3) No MK noteikumu Nr.461 2.pielikuma „Profesiju standarti” ir jāizslēdz standarts „1.32. Mežsaimniecības inženiera profesijas standarts”, kura vietā apstiprināts jauns standarts „1.97. Mežsaimniecības inženiera profesijas standarts”.Jaunu, esošo profesiju nosaukumu un profesiju kodu izmaiņas sniegtas anotācijas pielikumā tabulas veidā. |
| 3. | Projekta izstrādē iesaistītās institūcijas | Noteikumu projekta izstrādē piedalījās Izglītības un zinātnes ministrija un Valsts izglītības satura centrs, kas sniedza priekšlikumus Profesiju klasifikatora aktualizēšanai.Labklājības ministrijā iesniegtie profesiju standartu projekti ir saskaņoti PINTSA, kuras sastāvā ir Latvijas Darba devēju konfederācijas, Latvijas Brīvo arodbiedrību savienības, Izglītības un zinātnes ministrijas, Labklājības ministrijas, Nodarbinātības valsts aģentūras, Ekonomikas ministrijas, Vides aizsardzības un reģionālās attīstības ministrijas pārstāvji. Profesiju standartu projektus izstrādā izglītības iestādes, valsts iestādes vai darba devēji, organizējot darba grupas un pieaicinot ekspertus.Attiecīgi profesiju standartu projektu saturs ir saskaņots ar darba devējiem, darba ņēmēju pārstāvjiem, izglītības iestādēm un ar valsts institūcijām, kuras ir atbildīgas par jomu, uz kuru attiecas profesijas standarts. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz darba devējiem un darba ņēmējiem. Saskaņā ar Centrālās statistikas pārvaldes veiktā Darbaspēka apsekojuma datiem, 2015.gada 2.ceturksnī darba ņēmēju skaits bija 791,4 tūkst. un darba devēju skaits – 37,8 tūkst.Noteikumu projekts attiecas uz izglītības iestādēm, kas veic profesionālās izglītības programmu izstrādi, aktualizēšanu un īstenošanu. Rīgas Tehniskā universitāte, Valsts policijas koledža, Malnavas koledža, Rīgas tehniskā koledža, Rīgas Stradiņa universitāte, Olaines Mehānikas un tehnoloģijas koledža, Rīgas Celtniecības koledža, Profesionālā skaistuma skola izstrādās vai aktualizēs profesionālās izglītības programmas, ņemot vērā aktualizētos profesiju standartus. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neradīs finansiālas izmaksas un administratīvo slogu darbiniekiem un darba devējiem, jo komersanti un nevalstiskās organizācijas sniedza priekšlikumus par jaunu profesiju iekļaušanu Profesiju klasifikatorā vai citām nepieciešamajām izmaiņām sakarā ar optimizācijas pasākumiem. Tātad darba devējiem ir nepieciešamas tādas profesijas, lai veiktu savu profesionālo darbību.Noteikumu īstenošana valsts budžeta iestādēm neradīs papildu izmaksas un tiks nodrošināta piešķirto valsts budžeta līdzekļu ietvaros.Tiesiskais regulējums neradīs finansiālas izmaksas un administratīvo slogu arī izglītības iestādēm, jo profesionālo izglītības programmu aktualizācija un izstrāde attiecas uz to profesionālo darbību. Tātad izglītības iestādēm ir nepieciešams, lai profesiju standartiem būtu juridisks spēks, lai turpmāk tās sagatavotu kvalificētus speciālistus atbilstoši darba tirgus prasībām.Darba likuma 40.panta otrās daļas 5.punkts nosaka, ka darba līgumā norāda darbinieka arodu, amatu, specialitāti atbilstoši Profesiju klasifikatoram un vispārīgu nolīgtā darba raksturojumu.Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.4 punkts nosaka, ka darba devējs, reģistrējot katru darba ņēmēju Valsts ieņēmumu dienestā un sniedzot ziņas par darba ņēmējiem, kopš 2013.gada 1.jūlija vienlaikus norāda arī darba ņēmēja profesijas (aroda, amata, specialitātes) kodu atbilstoši Profesiju klasifikatoram. Ja mainās darba ņēmēja profesijas (aroda, amata, specialitātes) kods, darba devējs nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā informāciju par jauno darbinieka profesijas (aroda, amata, specialitātes) kodu.Tātad jau tagad darba devējiem ir jāsniedz informācija par darba ņēmēja profesijas kodu, kas atbilst darba līgumā noteiktajai specialitātei atbilstoši Profesiju klasifikatoram. To, ka, Profesiju klasifikators tiek papildināts ar jaunām profesijām (līdz ar to ar jauniem kodiem), nevar uzskatīt par darba devēja administratīvā sloga palielinājumu, jo, ja pašlaik šādas profesijas nav, tad par tādu nav slēgts arī darba līgums. Savukārt pēc jauno profesiju spēkā stāšanās, slēdzot darba līgumu par jauno specialitāti, darba devējam, kā par jebkuru citu darba ņēmēja specialitāti būs jāpaziņo Valsts ieņēmumu dienestam. Līdz ar to izmaiņas neattieksies uz tiem darba devējiem, kuri jau ir iesnieguši informāciju Valsts ieņēmumu dienestā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Vienlaikus ar šiem noteikumiem jāizstrādā grozījumi Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”, paredzot tajos noteikt valsts valodas prasmes līmeni un pakāpi tām jaunajām profesijām (pārnestām profesijām uz citu atsevišķo grupu), ar kurām Profesiju klasifikators tiek papildināts (aktualizēts) ar šiem grozījumiem MK noteikumos Nr.461” („Saeimas Administrācijas ģenerālsekretārs”, „Padomes vadītāja vietnieks/ priekšsēdētāja vietnieks”, „Komisijas vadītāja vietnieks/ priekšsēdētāja vietnieks”, „Bibliotēkas vadītājs”, „Diplomātiskā protokola struktūrvienības vadītājs”, „Diplomātiskā protokola struktūrvienības vadītāja vietnieks”, „Valsts policijas vecākais virsnieks”, „Rotas komandiera vietnieks (iekšlietu jomā)”, „Vada komandiera vietnieks (iekšlietu jomā”, „Vada komandieris (iekšlietu jomā”, „Valsts policijas jaunākais virsnieks”, „Valsts policijas jaunākais inspektors”, „Pretradiācijas aizsardzības speciālists”, „Informācijas sistēmas drošības pārvaldnieks”, „Saeimas struktūrvienības juridiskais padomnieks”, „Deju kolektīva repetitors”, „Rasētājs dizainers”, „Sociālais mentors”, „Dokumentu pavairošanas tehnikas operators”, „Metāla būvkonstrukciju montētājs”, „Dzelzsbetona būvkonstrukciju montētājs”, „Stikloto būvkonstrukciju montētājs”, „Koka būvkonstrukciju montētājs”, „Ritošā sastāva remontatslēdznieks”, „Kontroles sistēmu mehāniķis”, „Sveču ražošanas iekārtas operators” un „Dzērienu un pārtikas automātu apkalpotājs”). |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” biedrības un nodibinājumi (nevalstiskās organizācijas), valsts un pašvaldību iestādes, kā arī komersanti var sniegt priekšlikumus Profesiju klasifikatora aktualizēšanai. Saņemtie priekšlikumi aprakstīti anotācijas I sadaļas 2.punktā.Noteikumu projekts 2015.gada 5.oktobrī tika publicēts Labklājības ministrijas mājas lapā, adrese:<http://www.lm.gov.lv/text/1789>, lūdzot sniegt priekšlikumus par projektu līdz 2015.gada 16.oktobrim.Noteikumi pēc to pieņemšanas tiks publicēti oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Individuālie sabiedrībaslocekļu vērtējumi līdz 2015.gada 16.oktobrim par noteikumu projektu netika saņemti. |
| 3. | Sabiedrības līdzdalības rezultāti |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju profesiju nosaukumu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav. |

*Anotācijas III un V sadaļa – projekts šīs jomas neskar.*

Labklājības ministrs U.Augulis

16.12.2015. 14:08

3507

A.Liepiņa,

67021519, Aina.Liepina@lm.gov.lv